CELEX: 32000D0234
Language: et
Date: 2000-03-09 00:00:00
Title: Komisjoni otsus, 9. märts 2000, monolinurooni nõukogu direktiivi 91/414/EMÜ I lisasse kandmata jätmise ja kõnealust toimeainet sisaldavate taimekaitsevahendite lubade tühistamise kohta (teatavaks tehtud numbri K(2000) 656 all)EMPs kohaldatav tekst

Tähtis õiguslik teade

|

32000D0234

Euroopa Liidu Teataja L 073 , 22/03/2000 Lk 0018 - 0019

		Komisjoni otsus,9. märts 2000,monolinurooni nõukogu direktiivi 91/414/EMÜ I lisasse kandmata jätmise ja kõnealust toimeainet sisaldavate taimekaitsevahendite lubade tühistamise kohta(teatavaks tehtud numbri K(2000) 656 all)(EMPs kohaldatav tekst)(2000/234/EÜ)EUROOPA ÜHENDUSTE KOMISJON,võttes arvesse Euroopa Ühenduse asutamislepingut,võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, [1] viimati muudetud komisjoni direktiiviga 97/73/EÜ, [2]võttes arvesse komisjoni 11. detsembri 97. aasta määrust (EMÜ) nr 3600/92, millega nähakse ette taimekaitsevahendite turuleviimist käsitleva nõukogu direktiivi 91/414/EMÜ artikli 8 lõikes 2 osutatud tööprogrammi esimese etapi üksikasjalikud rakenduseeskirjad, [3] viimati muudetud määrusega (EÜ) nr 1199/97, [4] eriti selle artikli 7 lõike 3a punkti b,ning arvestades järgmist:(1) Komisjoni määruses (EÜ) nr 933/94, [5] viimati muudetud määrusega (EÜ) nr 2230/95, [6] sätestatakse taimekaitsevahendite toimeained ja nimetatakse referentliikmesriigid määruse (EMÜ) nr 3600/92 kohaldamiseks ning määratakse teavitajad iga toimeaine osas.(2) Monolinuroon oli üks direktiivi 91/414/EMÜ artikli 8 lõikega 2 ettenähtud tööprogrammi esimese etapiga hõlmatud üheksakümnest toimeainest.(3) 30. aprillil 1996 esitas Ühendkuningriik määratud referentliikmesriigina määruse (EMÜ) nr 3600/92 artikli 7 lõike 1 punkti c alusel komisjonile kõnealuse määruse artikli 6 lõike 1 kohaselt ainukese teavitaja esitatud teabe hindamisaruande.(4) Liikmesriigid ja komisjon on esitatud aruande alalises taimetervise komitees läbi vaadanud. Kõnealune läbivaatamine lõpetati 20. juulil 1999 ning vormistati vastavalt määruse (EMÜ) nr 3600/92 artikli 7 lõikele 6 komisjoni aruandena monolinurooni kohta.(5) Hindamiste käigus on ilmnenud, et esitatud teave ei ole piisav tõendamaks, et kõnealust toimeainet sisaldavad taimekaitsevahendid vastavad direktiivi 91/414/EMÜ artikli 5 lõike 1 punktides a ja b ning artikli 5 lõike 2 punktis b sätestatud nõuetele.(6) Ainus teavitaja teatas komisjonile ja referentliikmesriigile, et ta ei soovi enam osaleda kõnealuse toimeaine tööprogrammis. Seetõttu ei esitata direktiivi 91/414/EMÜ nõuetele täielikuks vastamiseks vajalikke täiendavaid andmeid.(7) Seepärast ei ole võimalik kõnealust toimeainet direktiivi 91/414/EMÜ I lisasse kanda.(8) Tuleks sätestada ajapikendus olemasolevate varude realiseerimiseks, ladustamiseks, turuleviimiseks ja kasutamiseks direktiivi 91/414/EMÜ artikli 4 lõike 6 kohaselt.(9) Käesolev otsus ei piira hilisemate komisjoni meetmete võtmist kõnealuse toimeaine suhtes nõukogu direktiivi 79/117/EMÜ [7] raames.(10) Käesoleva otsusega ettenähtud meetmed on kooskõlas alalise taimetervise komitee arvamusega,ON VASTU VÕTNUD KÄESOLEVA OTSUSE:Artikkel 1Monolinurooni ei kanta toimeainena direktiivi 91/414/EMÜ I lisasse.Artikkel 2Liikmesriigid tagavad, et:1. monolinurooni sisaldavate taimekaitsevahendite load tunnistatakse kehtetuks kuue kuu jooksul alates käesolevast otsusest teatamise kuupäevast;2. alates käesolevast otsusest teatamise kuupäevast ei anta monolinurooni sisaldavate taimekaitsevahendite jaoks lubasid ja neid ei pikendata direktiivi 91/414/EMÜ artikli 8 lõikega 2 ettenähtud erandi alusel.Artikkel 3Liikmesriigid näevad olemasolevate varude realiseerimiseks, ladustamiseks, turuleviimiseks ja kasutamiseks direktiivi 91/414/EMÜ artikli 4 lõike 6 kohaselt ette ajapikenduse, mis on võimalikult lühike ja mitte pikem kui 18 kuud alates käesoleva otsuse teatamise kuupäevast.Artikkel 4Käesolev otsus on adresseeritud liikmesriikidele.Brüssel, 9. mai 2000Komisjoni nimelkomisjoni liigeDavid Byrne[1] EÜT L 230, 19.8.1991, lk 1.[2] EÜT L 353, 24.12.1997, lk 26.[3] EÜT L 366, 15.12.1992, lk 10.[4] EÜT L 170, 28.6.1997, lk 19.[5] EÜT L 107, 28.4.1994, lk 8.[6] EÜT L 225, 22.9.1995, lk 1.[7] EÜT L 33, 8.2.1979, lk 36.--------------------------------------------------